tartuNLP/wikipedia-smugri-20251201 huggingface dataset:
Eesti noorte meistrivõistlused jäähokis

Eesti Noorte Meistrivõistlused (ENM)
Ülejäänud Eesti jäähoki meistrivõistluste liigad on jagatud vanuse järgi. U17-U8 klassides saavad lapsed mängida vastavalt oma vanuserühmade sünniaastatele. Lisaks võib võistkonnas olla kuni 3 oma vanuseklassis aasta vanemat mängijat, kui nad on sündinud eelmise aasta viimasel kolmel kuul. Erandina on eriluba tüdrukutele, kes võivad olla sellest vanuserühmast kuni 2 aastat vanemad.
Võistluse eesmärk:
Hooaeg 2023–2024.
Hooajaks 2023-24 moodustati järgmised vanuserühmad: U20, U17, U14, U12-1 (täisväljak meistrivõistluste kohtumised); U12-2 (poolväljaku meistrivõistluste mängud); U10-1, U10-2, U8 (meistrivõistluste kohtumised väljaku kolmandikul).
U20.
U20 klassis oli esindatud 2 võistkonda:
Võistkonnad pidasid omavahel 4 kohtumist (2 kodus ja 2 võõrsil), iga kohtumine kestis 3 20-minutilist perioodi. Võitjate lõppjärjestus:
U17.
U17 klassis oli esindatud 6 võistkonda:
Iga meeskond pidas 4 kohtumist (2 kodus ja 2 võõrsil), iga mäng kestis 3 20-minutilist perioodi. Võitjate lõppjärjestus:
U14.
U14 klassis oli esindatud 11 võistkonda:
Esimesel etapil mängis iga võistkond igaühega ühe mängu, seejärel jagati võistkonnad esimese ringi tulemuste põhjal kahte gruppi U14-1 (esimesed 6 võistkonda) ja U14-2 (viimased 5 võistkonda). ja nendes rühmades mängisid nad igaühega 2 mängu. Esimeses ringis mängisid meeskonnad 3 15-minutilist perioodi. Teine ring: U14-1 - 3 perioodi 15 minutit; U14-2 - 2 perioodi 20 minutit. Võitjate lõppjärjestus:
U12-1.
U12-1 klassis oli esindatud 7 võistkonda:
"Alates U12-1 klassist kuni U8-ni võistkonnad mängu ajal skoori ei pea ning lõppskooriks jäi kõikides kohtumistes 0:0."
U12-1 grupis mängis iga meeskond omavahel 3 mängu (1 võõrsil ja 2 kodus või 1 kodus ja 2 võõrsil), iga mäng kestis 2 20-minutilist perioodi.
U12-2.
U12-2 klassis oli esindatud 6 võistkonda:
"U12-2-st kuni U8-ni kestab iga mäng 24 minutit."
U12-2 klassis pidas iga võistkond 3 kohtumist (1 võõrsil ja 2 kodus või 1 kodus ja 2 võõrsil). Võistkonnad mängisid 4v4 formaadis.
U10-1.
U10-1 klassis oli esindatud 8 võistkonda:
"Klassidest U10-1 kuni U8 mängivad meeskonnad 3v3 formaadis."
Iga U10-1 klassi võistkond mängis 2 mängu (1 kodus ja 1 võõrsil).
U10-2.
U10-1 klassis oli esindatud 4 võistkonda:
Iga meeskond pidas 4 kohtumist (2 kodus ja 2 võõrsil).
U8.
U8 klassis oli esindatud 11 võistkonda:
Eesti hokimeistrivõistluste noorima klassi lapsed mängisid sinise litriga.
Peeter Ülevain

Peeter Ülevain (sündinud 5. detsembril 1950 Tallinnas) on eesti operaator.
Ta lõpetas 1969. aastal Tallinna 2. Keskkooli ja õppis aastatel 1976–1982 Üleliidulises Riiklikus Kinematograafia Instituudis.
Ülevain töötas Tallinnfilmis aastatel 1969–1998 kroonika- ja dokumentaalfilmide operaatorina, 1998–2008 Eesti Rahvusringhäälingus operaatorina, hiljem tegi operaatorina koostööd mitmete filmitootmisfirmadega. Ta on Eesti Kinoliidu liige 1988. aastast.
Isiklikku.
Tema isa oli balletitantsija Erich Ülevain, ema balletitantsija Eike Ülevain, abikaasa on laulja Maren Petra Ülevain, tütar tantsija Eike Ülevain.
Peep Sõber

Peep Sõber (sündinud 5. jaanuaril 1951 Tallinnas) on eesti laskur ja treener.
Ta lõpetas 1969. aastal Tallinna 2. Keskkooli ja 1974. aastal füüsika- ja astronoomiaõpetajana Tallinna Pedagoogilise Instituudi.
Sõber alustas lasketreeninguid 1964. aastal Tallinna Keskrajooni spordiklubis Nikolai Viru juhendamisel, hiljem olid tema treenerid Boris Niineorg ja Jüri Talu. Ta sai Nõukogude Liidu juunioride meistrivõistlustel 1970. aastal vabapüstoliharjutuses individuaalselt 1. ning olümpiakiirlaskmises Eesti meeskonnas 1. ja individuaalselt 2. koha, tuli aastatel 1969–1981 püstoliharjutustes 12 korda individuaalselt (võitis ka 14 hõbe- ja 13 pronksmedalit) ja 1975–1981 2 korda meeskondlikult (võitis ka 2 hõbe- ja 1 pronksmedali) Eesti meistriks, püstitas 1972–1981 7 Eesti rekordit individuaalselt ja 11 meeskondlikult, võistles 1968–1981 Eesti koondises, kuulus Dünamosse.
Sõber oli aastatel 1969–1976 Dünamo instruktor ja treener, 1993. aastast kirjastuse Suur Puu direktor.
The Flowers of the Universe

The Flowers of the Universe on rahvusvaheline glämmroki ansambel, mille asutasid muusik ja kirjanik Tõnu Trubetsky ning tema sõbrad 1999. aastal New Yorgis. 
Bändi nimeks pandi The Flowers of the Universe, et rõhutada kosmosest inspireeritud ulmelist muusikalist suunda. Bänd, mis on tuntud värvikate esinemiste ja energilise lavalise kohalolu poolest, on esinenud mitmetel rahvusvahelistel lavadel ning jaganud lava paljude teiste tuntud artistidega. 
Ajalugu ja koosseis.
Tõnu Trubetsky on ansambli juht ja peamine laulukirjutaja. Ansamblisse kuuluvad ka viiuldaja Sofia Joons, torupillimängija Stefan Timmermans, kitarrist Henry Leppnurm, bassist Tarmo Linnas ja trummar Harri Lillevars. Repertuaar on ingliskeelne ja sisaldab suurel määral Trubetsky enda loodud meloodiaid. 
Esinemised 2011.
Belgium-France Mini-Tour 2011.
2011. aastal toimus Belgias, Prantsusmaal ja Soomes miniturnee koos "glam punk"'i bändiga Keeper Volant:
Esinemised 2018.
Tõnu Trubetsky on vihjanud (2024), et järgmine gastroll on juba plaanimisel, The Flowers of the Universe jätkab tegutsemist ja uute muusikaprojektide loomist. 
Positiivne mõtlemine ja inspiratsioon.
Bändi liikmed on tuntud positiivse ellusuhtumise poolest. Näiteks Trubetsky usub, et positiivne mõtlemine ja Universumi seaduste järgimine mängivad suurt rolli nende loomeprotsessis ja edus. Ta on rääkinud, kuidas tema soov Universumi poole pöördudes täitus, kui ta palus lilli ja sai need ootamatult oma emalt. See lugu sümboliseerib bändi usku Universumi jõusse ja positiivse energia olulisusesse.
Diskograafia.
Albumid 
Välislingid.
Mina, supervaras 4

"Mina, supervaras 4" (inglise keeles "Despicable Me 4") on 2024. aastal valminud Ameerika Ühendriikide animafilm. 
Filmi režissöör on Chris Renaud, stsenaristid Mike White ja Ken Daurio. Filmi tootjad on Universal Pictures ja Illumination Entertainment.
See oli 2024. aastal vaadatuim film Eesti kinodes kogudes 141 296 vaatajat.
Super Mario Bros. Film

"Super Mario Bros. Film" (inglise keeles "The Super Mario Bros. Movie") on 2023. aastal valminud Ameerika Ühendriikide animafilm. 
Filmi režissöörid on Aaron Horvath ja Michael Jelenic, stsenarist Matthew Fogel. Filmi tootsid Universal Pictures ja Illumination Entertainment.
Film teenis kogu maailmas 1,36 miljardit dollarit, millega see oli kassatulult 2023. aastal filmide seas teisel kohal "Barbie" järel ja "Oppenheimeri" ees. Seejuures oli see esimene videomängul põhinev film, mis kogus kassatuluna üle miljardi dollari.
Pardid!

"Pardid!" (inglise keeles "Migration") on 2023. aastal valminud Ameerika Ühendriikide animafilm. 
Filmi režissöör on Benjamin Renner, stsenarist Mike White. Filmi tootjad on Universal Pictures ja Illumination Entertainment.
Tomás Pochettino

Tomás Pochettino (sündinud 1. veebruaril 1996 Rafaelas) on Argentina jalgpallur, kes mängib poolkaitsjana Brasiilia kõrgliigaklubis Fortaleza.
Ta alustas klubikarjääri Argentina klubis Boca Juniors. Boca Juniorsi meeskonnas debüteeris ta Argentina kõrgliigas 8. novembril 2015 mängus Rosario Centrali vastu, kuid see jäi tema ainsaks mängijaks Boca Juniorsi põhimeeskonnas. Aastatel 2016–2018 oli ta Boca Juniorist laenul Argentina kõrgliigaklubis Defensa y Justicia. 2018. aasta juulis läks ta laenule samasse liigasse kuuluvasse klubisse Talleres de Córdoba, kellega sõlmis hiljem püsiva lepingu.
2021. aasta veebruaris sõlmis ta lepingu Major League Socceri (MLS) klubiga Austin FC. Ta mängis seal ühe hooaja. 2022. aastal oli ta Austinist laenul Argentina kõrgliigaklubis River Plate.
2023. aasta jaanuaris siirdus ta Fortalezasse. Brasiilia kõrgliigas lõi ta esimese värava 20. mail 2023 mängus América Mineiro vastu. 2023. aastal tuli ta Fortalezaga Ceará osariigi meistriks. Samal aastal jõudis ta Fortalezaga Lõuna-Ameerika klubide tugevuselt teises meistrisarjas Copa Sudamericana finaali, kus kaotati Ecuadori klubile LDU Quito.
Anneli Jordahl

Karin Anneli Jordahl (sündinud 28. juunil 1960 Östersundis) on Rootsi kirjanik.
Tema viies romaan "Karuküti tütred. Jutustus seitsmest õest" on tõlgitud ka eesti keelde. See on inspireeritud Aleksis Kivi teosest "Seitse venda".
Vana-Võromaa muuseumid

Vana-Võromaa muuseumid (Võru Instituudi muuseumiosakond) on nelja Vana-Võromaal asuvat muuseumi koondav asutus.
See moodustati 1. jaanuaril 2015 ja kuulub Kultuuriministeeriumi haldusvaldkonda.
Asutuse alla kuuluvad Kreutzwaldi Memoriaalmuuseum, Mõniste Talurahvamuuseum, Karilatsi Vabaõhumuuseum ja Võrumaa Muuseum (endine Vana-Võromaa Kultuurikoda).
Kristo Karjust

Kristo Karjust (sündinud 22. oktoobril 1979 Ambla vallas) on eesti tehnikateadlane.
Haridus.
Lõpetas Nõo Reaalgümnaasiumi 1998 ja Tallinna Tehnikaülikooli tootmistehnika eriala 2002 "(cum laude)". Omandas TTÜs tehnikateaduste magistri kraadi tööstustehnika ja juhtimise alal 2004 ning tehnikateaduste doktori kraadi masina- ja aparaadiehituse alal 2008.
Töökäik.
Oli VMK Tarkvara OÜ müügiinsener 2000–2002 ja Wellspa OÜ tootmisjuht 2004–2009. Aastast 2002 töötab Tallinna Tehnikaülikoolis: masinaehituse instituudis insener 2002–2005, assistent 2005–2009, dotsent 2009–2016, instituudi direktor 2011–2016; mehaanika ja tööstustehnika instituudis dotsent 2017–2019, kaasprofessor tenuuris 2019–2024, täisprofessor tenuuris alates 2024, instituudi direktor aastast 2017.
Teadustöö.
Põhilised uurimisvaldkonnad: toodete ja tootmisprotsesside kiire teostamise teooria ja metodoloogia, materjalide ja 
konstruktsioonide optimeerimine, tootmise monitooring ja prognoosimine.
Maahoki 2024. aasta suveolümpiamängudel

 
2024. aasta Pariisi suveolümpiamängude maahokiturniirid toimuvad 27. juulist 9. augustini Stade Yves-du-Manoiril, 1924. aasta suveolümpiamängude toimumispaigas. Kakskümmend neli võistkonda (kaksteist meeste ja naiste) võistlevad üksteisega omavahel turniiri süsteemis.
Võistluste formaat.
Olümpiaturniir koosneb kahest osast, alustades alagrupimängudest, millele järgneb väljalangemisring. Esialgu jagunevad võistkonnad kahte alagruppi, kus igas on 6 riiki, kus nad mängivad iga võistkonna vastu üks kord (kõik kõigi vastu). 4 parimat võistkonda pääsevad edasi veerandfinaali. Siis on see tavaline karikasüsteem kuni poolfinaalideni, kus kaotajad kohtuvad pronksimatšis ja võitjad mängivad finaalis.
Meeste turniir.
A-alagrupp.
 FIH 
B-alagrupp.
 FIH
Salateenistuse vastulöögirühm

Salateenistuse vastulöögirühm (inglise keeles "Secret Service Counter Assault Team" (lühend CAT)) on Ameerika Ühendriikide Salateenistuse taktikaline eriüksus, mis tagab taktikalise toetuse presidendi kaitseüksusele, et kaitsta Ameerika Ühendriikide presidenti.
1979. aasta 1. jaanuaril loodud üksus allub Ameerika Ühendriikide Sisejulgeolekuministeeriumile.
Bowdoini Kolledž

Bowdoini Kolledž (inglise keeles "Bowdoin College") on eraõiguslik vabade kunstide kolledž Brunswickis Maine'i osariigis Ameerika Ühendriikides. See on tuntud oma rangete õppekavade ning pika ajaloo poolest.
Bowdoini Kolledž asutati 24. juunil 1794. aastal Massachusettsi seadusandliku kogu poolt, kui Maine kuulus veel Massachusettsi koosseisu. Kolledž sai nime James Bowdoin II järgi, kes oli Massachusettsi kuberner.
Vilistlasi.
Bowdoini Kolledži vilistlaste hulka kuuluvad mitmed tuntud isikud, sealhulgas poliitikud, kirjanikud, teadlased ja ärijuhid. Mõned tuntud vilistlased on:
Tae-bo

Tae-bo ([taeboo]; pärisnimi Tae Bo &lt; "tae kwon do" + ingl "boxing" ehk poks) on treeninguprogramm, mis ühendab aeroobse treeningu, taekwondo, poksi ja tantsulised elemendid. Selle lõi 1970. aastate lõpus Ameerika Ühendriikide treener Billy Blanks ning see sai laiemalt tuntuks 1990. aastatel tänu populaarsetele treeninguvideotele.
Vince Vaughn

Vincent Anthony Vaughn (sündinud 28. märtsil 1970) on Ameerika Ühendriikide näitleja. 
Tema läbimurderoll oli 1996. aasta filmis "Svingerd" (ingliskeelne originaalpealkiri "Swingers"). Vaughn on mänginud sellistes filmides nagu "Pulmakütid" ("Wedding Crashers", 2005), "Palliga allapoole vööd" ("Dodgeball: A True Underdog Story", 2004), "Lahkuminek" ("The Break-Up", 2006), "Vana kool" ("Old School", 2003) ja "Probleemid paradiisis" ("Couples Retreat", 2009).
Noorpõlv ja haridus.
Vince Vaughn sündis Minneapolises Minnesota osariigis, kuid kasvas üles Buffalo Grove'is ja Lake Forestis Illinois' osariigis. Ta lõpetas Lake Foresti Keskkooli ja hakkas näitlema 1980. aastate lõpus, esinedes telereklaamides ja väiksemates rollides.
Näitlejatee.
Vaughn saavutas tuntuse 1990. aastatel, olles osa Frat Packi nimelisest näitlejate rühmast, kes domineeris komöödiafilmides. Vaughni läbimurderoll oli 1996. aasta komöödias "Svingerid", kus ta mängis koos Jon Favreau'ga. See film avas talle uksi Hollywoodis ja järgnesid rollid suuremates produktsioonides. 2000. aastate alguses saavutas ta veelgi suurema tuntuse komöödiates, olles osa Frat Packi liikmetest, kuhu kuulusid ka Ben Stiller, Owen Wilson, Luke Wilson ja Will Ferrell.
Tema tuntumad filmid sel perioodil on "Pulmakütid", "Palliga allapoole vööd". Lisaks komöödiafilmidele on Vaughn mänginud ka draamades, näiteks filmides "Püünis" ("The Cell", 2000) ja "Tagasi looduse rüppe" ("Into the Wild", 2007).
Isiklikku.
Vince Vaughn abiellus 2010. aastal Kanada kinnisvaramaakleri Kyla Weberiga. Paaril on kaks last. 
Vaughn on avalikult väljendanud oma libertaarseid seisukohti.
Oberlin (Ohio)

Oberlin on linn Ameerika Ühendriikides Ohio osariigis Loraini maakonnas. 2020. aasta rahvaloenduse andmetel oli Oberlini elanike arv 8555.
Linn on tuntud eelkõige Oberlini Kolledži poolest, mis on üks vanemaid ja mainekamaid vabade kunstide kolledžeid Ameerika Ühendriikides.
Oberlin asub Clevelandist umbes 56 km lääne pool ning on ühendatud suuremate linnadega mitme maantee ja transpordivõimaluse kaudu. Linnas on hästi arenenud jalgrattateede võrgustik ja jalgsi liiklemine on populaarne viis linnas ringi liikumiseks.
Linnas asub kunstimuuseum Allen Memorial Art Museum, mida haldab Oberlini Kolledž.
Ajalugu.
Oberlini linna asutasid 1833. aastal John J. Shipherd ja Philo P. Stewart. Linna ja kolledži asutajad olid tugevalt seotud abolitsionismi ja sotsiaalse õigluse liikumisega. Oberlini Kolledž, mis asutati samal aastal, oli üks esimesi kõrgkoole, mis võttis vastu nii naisi kui ka afroameeriklasi, saades seega tähtsaks keskuseks abolitsionistlikus liikumises.
Haridus.
Oberlini Kolledž on linna suurim tööandja ning oluline kultuuriline ja intellektuaalne keskus. Kolledž on tuntud oma tugevate vabade kunstide ja muusikaprogrammide poolest. Lisaks kolledžile asub linnas ka Oberlini keskkool, mis annab haridust lastele alates algkoolist kuni keskkoolini.
Tommy Dorsey

Thomas Francis Dorsey, Jr. (19. november 1905 – 26. november 1956) oli Ameerika Ühendriikide džässtrombonist, helilooja, dirigent ja orkestrijuht. Teda tunti oma sujuva ja väljendusrikka tromboonimängu poolest, mis tõi talle hüüdnime Sentimental Gentleman of Swing ('tundeline svingihärra').
Varajane elu.
Tommy Dorsey sündis Shenandoah's Pennsylvania osariigis. Ta kasvas üles muusikalises perekonnas, tema vanem vend Jimmy Dorsey sai samuti tuntuks džässmuusikuna. Noores eas hakkas Tommy mängima trombooni ning juba teismelisena hakkas esinema ansamblites ja orkestrites.
Karjäär.
1930. aastate alguses moodustasid Tommy ja Jimmy bändi Dorsey Brothers Orchestra, mis saavutas kiiresti populaarsuse. Vendade tülid viisid aga ansambli lagunemiseni 1935. aastal, pärast seda asutas Tommy oma orkestri.
Tommy Dorsey Orchestra saavutas suure edu 1930. ja 1940. aastatel, olles üks populaarsemaid svingorkestreid. Orkestri repertuaaris olid hitid, nagu "I'm Getting Sentimental Over You", "Marie", "On the Sunny Side of the Street" ja "Opus One". Dorsey oli tuntud oma võime poolest avastada ja toetada uusi talente, sealhulgas Frank Sinatrat, kes alustas oma karjääri Dorsey orkestris.
Isiklikku.
Tommy Dorsey oli kolm korda abielus ja tal oli kolm last. Tema elus oli muusikalisi saavutusi, kuid ka isikliku elu probleeme, sealhulgas alkoholism. Ta suri 26. novembril 1956 oma kodus Greenwichis Connecticutis.
Keeris

Keeris oli Eesti levimuusikaansambel, mis tegutses Pärnus aastatel 1977–1988.
Bändiliikmed on olnud Viktor Hansen (vokaal), Ardo Juhkov (vokaal 1982–1986), Mati Murumaa (kitarr), Rein Toots (rütmikitarr), Rein Eesmaa (bass), Jaan Laur (klahvpillid), Valdur Tamm (trummid), Jevgeni Abdullajev (kitarr), Mart Kivisild (bass), Ülo Valtenberg (bass), Kalmar Koit (kitarr).
Ansambli tegevus.
Ligi kümneaastase tegutsemisaja jooksul andis Pärnu ansambel Keeris välja ainult ühe neljaloolise 7” vinüül-EP (1985), lisaks ilmus kaks Keerise esitust Pärnu-teemaliste laulude kogumikul “Pärnaõie laulud” (1984). Enamjaolt koosnes Keerise repertuaar Jaan Lauri kirjutatud paladest. Salvestati ka Lääne-Euroopa poplugude töötlusi, tõlked tegi Keerise tantsutüdruk Helle Soop. Pärnu ansambli Kuldne Trio muusikafilmi “Võõrad öös” fonogrammidki mängis sisse hoopis Keeris. Ansambli liidri Jaan Lauri kirjutatud “Öö ja päev” jäi aga plaadil ilmumata, samuti Jevgeni Abdullajevi instrumentaalpala “Kujutlus”. Salvestati ka laul "Viimne ratsu", mis originaalis oli Ungari ansambli Skorpió laul "Így szólt hozzám a dédapám". 
Seni laiema tähelepanuta jäänud lood "Öö ja päev" ja "Kujutlus" ilmusid esimest korda helikandjal 2013. aastal hobiplaadifirma Frotee kaudu. Jaan Lauri "Öö ja päev" kõlab ka filmis "Sangarid" Marten Kuninga esituses ning Tallifornia mängufilmi "Vaba raha" treileris.
Ajalugu.
Keeris alustas tegevust 1977. aasta kevadel. Varem Pärnu Kultuuri- ja Puhkepargi poolt Pärnu pillimeestest kokku pandud tantsuansambel otsustas siiski päris oma bändi luua. Algkoosseisu muusikud olid Valdur Tamm (löökriistad), Jaan Laur (klahvpillid), Mati Murumaa (soolokitarr), Rein Toots (rütmikitarr), Rein Eesmaa (basskitarr) ja Viktor Hansen (vokaal).
Keerise lavakoosseisu lisati tantsutüdrukud ning valgus- ja helitehnik. Varsti Murumaa lahkus bändist, asemele tuli Abdullajev; Eesmaa vahetas peagi välja Mart Kivisild. 1982. aastal sai ansambli solistiks Ardo Juhkov, samal ajal hakkas bassi mängima senine helitehnik Ülo Valtenberg. 1985. aasta vinüülplaadil mängis kitarri Kalmar Koit. Ansambli tegevus hääbus 1987. aastaks.
Keeris esines väga paljudel Eesti lavadel. Esineti ka Pärnu sõpruslinna Šiauliai estraadifestivalil, Siberis, Podolskis ja Soomes. Ansambel oli oodatud külaline ka telesaates "Reklaamiklubi" ja raadiosaates "Meelejahutaja".
Tõstmine 2024. aasta suveolümpiamängudel

Tõstmise võistlused 2024. aasta suveolümpiamängudel Pariisis toimusid 7.–11. augustini Pariisi näituse- ja konverentsikeskuses Porte de Versailles's. Pariis 2024 tõsteprogrammis on sisse viidud mitmeid olulisi muudatusi, kuna kategooriate arvu vähendati neljateistkümnelt Tokyos kümnele Pariisis. Lisaks võistleb kõigis kümnes kaaluklassis kokku 120 tõstjat, meeste ja naiste vahel võrdselt jaotatud, mis on tohutu langus võrreldes eelmiste mängude nimekirjaga 196.
Võistluse formaat.
14. juunil 2022 kuulutas Rahvusvaheline Tõsteliit välja Pariisi 2024 uued kaalukategooriad, mille tõttu medalite koguarv vähenes neljateistkümnelt kümnele. Tõstmise medalialade hulgas on alates 2020. aasta Tokyost endiselt olemas meeste kategooriad 61 ja 73 kg ning naiste kategooriad 49 ja 59 kg. Meeste ja naiste ametlikud kaalukategooriad on järgmised.
Iga kaalukategooria võistlus koosneb ühest etapist (finaalist). Iga võistlus koosneb kahest osast: rebimine ja tõukamine, mille kahe vahel on tavaliselt 10-minutiline paus. Iga sportlane võib individuaalselt sooritada kolm katset
valitud raskused nii rebimises kui ka tõukamises ning parimad saavutatud tulemused (kilogrammides) liidetakse kogusummale, mis määrab paremusjärjestuse. Igal sportlasel on aega üks minut (või kaks minutit järjestikuste katsete korral),
tema nime hüüdmise ja katse alguseni.
Tõstmise ja katsete hindamise reeglid on meestel ja naistel samad.
Olümpiamängude võistlus on individuaalne ja isegi võistkondliku arvestuse korral võistkondadele medaleid ei anta.
Võistluste ajakava.
2024. aasta olümpiamängude tõstmise programmis on maksimaalselt kolm võistlussessiooni: H – hommikune 11.30, P – päevane 15.00 ja Õ – õhtune 19.30
Medalitabel.
 Korraldajariik (Prantsusmaa)
Finaal: 11. august 
&lt;br&gt;Osavõtjaid:12 
&lt;br&gt;Riike: 12
&lt;br&gt;Olümpiavõitja 2020: Li Wenwen, 
&lt;br&gt;Maailmarekord rebimine: 148 Li Wenwen, , 25. aprill 2021 Taškent
&lt;br&gt;Maailmarekord tõukamine: 187 Li Wenwen, , 25. aprill 2021 Taškent
&lt;br&gt;Maailmarekord kogusumma: 335 Li Wenwen, , 25. aprill 2021 Taškent
&lt;br&gt;Ametlikud tulemused: Finaal
Gliese 12

Gliese 12 (GJ 12) on punane kääbustäht, mis asub 39,7 valgusaasta kaugusel Kalade tähtkujus. Selle mass on umbes 24% Päikese massist ja selle raadius 26% Päikesest. Sealne temperatuur on umbes 3296 K (3023 °C). See on passiivne täht ja sellel on üks teadaolev eksoplaneet.
Planeedisüsteem.
Läbiva eksoplaneedi Gliese 12 b avastas TESS. 2024. aasta mais avaldati kaks sõltumatut uuringut, mis seda kinnitasid. Gliese 12 b on suuruselt sarnane Maa ja Veenusega ning teeb tiiru ümber oma tähe iga 12,8 päeva järel. Selle mass on , kuid on teadaolevalt vähemalt 4 korda väiksem kui Maa mass.
Koos TRAPPIST-1 planeetidega on Gliese 12 b üks lähimaid teadaolevaid suhteliselt parasvöötme transiitplaneete ning paljutõotav uurimisobjekt James Webbi kosmoseteleskoobi jaoks, et teha kindlaks, kas sellel on säilinud atmosfäär. Gliese 12 b tiirleb veidi lähemal kui oma tähe elamiskõlbliku tsooni siseserv, kusjuures selle insolatsioon jääb Maa ja Veenuse omade vahele. Selle tasakaalutemperatuur, eeldades, et albeedo on null, on 315 K (42 °C, 107 °F); kui sellel on atmosfäär, oleks pinnatemperatuur sellest kõrgem.
Helmuth Julius Tillemann

Helmuth-Julius Tillemann (sündinud 1889) oli Eesti kellassepp.
Temale kuulus Eesti esimese iseseisvuse ajal Tartus Võidu tn 17 asunud kellassepaäri (H. Tillemanni kella- ja kullasepa tööstus).
Kuulus Kaitseliidu Tartu malevasse.
1937. aastal mõisteti Tillemann süüdi arestitud varanduse kõrvaldamises ja raiskamises ning talle määrati neljakuune vanglakaristus.
Eesti Laste Eurovisiooni lauluvõistlus

Eesti osaleb Laste Eurovisiooni lauluvõistlusel alates 2023. aastast.
Alar Konist

Alar Konist (sündinud 6. mail 1985 Vinnis) on eesti tehnikateadlane.
Haridus.
Lõpetas Rakvere Gümnaasiumi 2004 ja Tallinna Tehnikaülikooli bakalaureuseõppe energeetika alal 2007. Omandas TTÜs tehnikateaduste magistri (2008) ja doktori (2013) kraadi. Oli järeldoktorantuuris Browni Ülikoolis Ameerika Ühendriikides 2014–2015.
Töökäik.
Töötab Tallinna Tehnikaülikoolis aastast 2006: soojustehnika instituudis insener 2006–2009, teadur 2009–2014, vanemteadur 2014–2016, dotsent 2016; energiatehnoloogia instituudis dotsent 2017–2018 ja professor aastast 2018 (2021–2024 kaasprofessor tenuuris, alates 2024 täisprofessor tenuuris). Kütuse ja õhuemissioonide analüüsi teadus- ja katselabori juht 2017–2022, jätkusuutliku energeetika ja kütuste uurimisrühma juht alates 2020, energiatehnoloogia instituudi direktor aastast 2023.
Teadustöö.
Uurimistöö põhisuunad: põlevkivielektrijaamade käiduga seotud soojustehniliste ja keskkonnaalaste probleemide lahendamine, energiaressursside säästlik kasutamine ja protsesside täiustamine põletusseadmetes, biomassi ja põlevkivi koospürolüüs, süsinikdioksiidi kogumise ja säilitamise tehnoloogiad.
Hiidtorik

Hiidtorik ("Meripilus giganteus") on klassi "Agaricomycetes" kuuluv kandseente liik. 
Seen kasvab tavaliselt pöökide juurtel ja tumeneb katsumis- ja lõikekohast ning vananedes, on kibeka maitsega. Eestis ei esine.
Aleksandr Kuranov

Aleksander Leonidovitš Kuranov (vene keeles Александр Леонидович Куранов; sündinud 2. jaanuaril 1948 Leningradis) on vene raketiteadlane, kes istub riigireetmises süüdimõistetuna Venemaa vanglas.
Elulugu.
1972. aastal lõpetas Leningradi Riikliku Ülikooli füüsikateaduskonna. 1972–1988 töötas Leningradi Riikliku Ülikooli Füüsika Uurimisinstituudis teadurina. 1988. aastast töötas tehnoloogiakontserni "Leninets" tütarettevõttes, tehes karjääri vanemteadurist ülehelisüsteemide teadusliku uurimisinstituudi peadirektori-peakonstruktorini. Tema juhtimisel viidi läbi teadus- ja eksperimentaaluuringud, et töötada välja uus kontseptsioon atmosfäärilennu hüperhelikiiruste (ületab helikiiruse vähemalt 5 korda) valdamiseks (kontseptsioon "Ajax"). Avaldanud üle 120 teaduspublikatsiooni ja tal on palju autoriõiguste sertifikaate, sealhulgas patent hüperhelikiirusega reaktiivlennukile.
2021. aasta augustis vahistati FSB poolt süüdistatuna riigireetmises. Süüdistuse kohaselt edastas ta välismaalastele andmeid salastatud teadusarenduste kohta. Teda ähvardas kuni 20-aastane vanglakaristus. Ent ta sõlmis kohtueelse koostööleppe ja tunnistas Novosibirski füüsiku Anatoli Maslovi vastu, keda süüdistati analoogiliselt riigireetmises. 18. aprillil 2024 mõistis Peterburi linnakohus ta riigireetmises süüdi ja karistas teda seitsmeaastase vangistusega range režiimiga koloonias. Samuti peab ta maksma trahvi 100 000 rubla. Inimõiguslased peavad tema kriminaalasja võltsituks. Nad näevad põhjusena Venemaa presidendi Vladimir Putini isiklik huvi, kes on korduvalt väitnud, et ainult Venemaal on hüperhelikiirusega relvi. Vene luureteenistustel on ülesanne – näidata, et kõik maailma luureteenistused jahivad Venemaa teadusuuringuid.
The Death of Slim Shady (Coup de Grâce)

"The Death of Slim Shady (Coup de Grâce)" on Eminemi 2024. aasta juulis ilmunud album.
Paljas kõrvtarrik

Paljas kõrvtarrik ("Auricularia auricula-judae") on kandseente hulka kuuluv seeneliik.
Seent on söödav ja kasvab tavaliselt mustal leedril.
Seent ei leidu Eestis.
Rahvusvaheline Tõsteliit

Rahvusvaheline Tõsteliit (IWF) (prantsuse k.: Fédération International d’Haltérophilie) on tõstespordi rahvusvaheline juhtorgan. Selle peakorter asub Šveitsis Lausanne'is, sellega on seotud 193 riiklikku föderatsiooni ning alates 2022. aasta juunist on selle president Mohammed Hasan Jalood Iraagist.
IWF korraldab tõstmise maailmameistrivõistlusi, samuti noorte ja juunioride maailmameistrivõistlusi. Samuti teeb ta koostööd Rahvusvahelise Olümpiakomiteega olümpiamängude tõstmise võistluste korraldamisel; kuid tõstmise kaasamine 2028. aasta olümpiamängudele on spordiala dopinguprobleemide ja IWF-i juhtimisprobleemide tõttu ebakindel ning tõstmise kaasamine on ebakindel. Eeldatavasti otsustatakse ROK-i koosolekul 2023. aastal. Tõstmine on kavandatud eelseisvatel 2024. aasta olümpiamängudel spordialana, kuid sportlaste ja võistluste arv on väiksem.
Ajalugu.
IWF-i eelkäija organisatsioon "Amateur-Athleten-Weltunion" (Amatöörsportlaste Maailma Liit) asutati 1905. aastal. See organisatsioon juhtis nii tõstmist kui ka maadlust. Aastal 1912 sai sellest "Internationaler Weltverband für Schwerathletik" (Rahvusvaheline Raskejõustiku Föderatsioon), millele 1913. aastal lisati "Amatöör", et saada "Internationaler Amateur-Weltverband für Schwerathletik".
1920. aastal jagunes föderatsioon eraldi jõutõstmise ja maadluse organisatsioonideks, luues tõstjate jaoks Fédération Internationale de Poids et Halteres (Rahvusvaheline Kaalude ja Hantlite Föderatsioon), millest sai seejärel Fédération Haltérophile International (FHI). 1972. aastal vahetas Föderatsioon ametlikult selle nime ingliskeelse versiooni vastu, mille järgi seda praegu tuntakse – International Weightlifting Federation.
Tserkovnõi

 
Tserkovnõi (vene keeles Церковный) on küla (huutor) Venemaal Belgorodi oblastis Belgorodi rajoonis. 2010. aastal oli asulas 44 elanikku.
2024. aasta 17. juulil hukkus asulas Ukraina droonirünnaku läbi abielupaar.
Karmiin-sametpuravik

Karmiin-sametpuravik ("Hortiboletus rubellus") on puravikulaadsete seltsi puravikuliste sugukonda kuuluv liik seeni.
Trihholomell

Trihholomell ("Tricholomella constricta"), ka valge võluheinik või juur-võluheinik, on šampinjonilaadsete seltsi kobarheinikuliste sugukonda kuuluv seente liik.
Kristi Jõeste

Kristi Jõeste (sündinud 8. märtsil 1977) on eesti kindameister ja käsitööuurija. 
Ta on õppinud Viljandi Kultuurikolledžis ja Tartu Ülikoolis. 2008. aastal kaitses ta TÜ semiootika osakonnas magistritöö teemal „Artefakt ja sootsium: riietuse semiootiline analüüs Kihnu kördi näitel“ (juhendaja PhD Anti Randviir).
Jõeste töötab lektorina TÜ Viljandi kultuuriakadeemias, on avaldanud kudumisraamatuid, teinud personaalnäitusi ja koolitusi.
Alates aastast 2024 mängib Jõeste klahvpille ansamblis Fuzzolini.
Billy Bob Thornton

Billy Bob Thornton (sündinud 4. augustil 1955) on Ameerika Ühendriikide näitleja, filmitegija, laulja ja laulukirjutaja. 
Thornton sai rahvusvaheliselt tuntuks 1996. aastal, kui ta oli stsenaristi, režissööri ja peaosatäitjana teinud mängufilmi "Lingmõõk" (ingliskeelne originaalpealkiri "Sling Blade"), mis tõi talle parima kohandatud stsenaariumi Oscari.
Noorpõlv.
Billy Bob Thornton sündis Hot Springsis Arkansase osariigis Ameerika Ühendriikides. Ta kasvas üles vaesuses ja unistas juba noores eas näitlejakarjäärist. 1980. aastate alguses kolis Thornton Los Angelesse, et alustada näitlejakarjääri.
Filmikarjäär.
Thorntoni karjäär sai hoo sisse 1990. aastate alguses, kui ta mängis mitmes filmis ja telesarjas. Tema suur läbimurre tuli 1996. aastal filmiga "Lingmõõk", mille ta kirjutas, lavastas ja kus ta mängis peaosa. Film pälvis kriitikute kiituse ja tõi Thorntonile parima mugandatud stsenaariumi Oscari ning parima meesnäitleja Oscari nominatsiooni.
Pärast "Lingmõõga" edu on Thornton mänginud sellistes filmides nagu "Lihtne plaan" ("A Simple Plan", 1998), "Koletise ball" ("Monster's Ball", 2001), "Mees, keda polnud" ("The Man Who Wasn't There", 2001), "Vastik vana" ("Bad Santa", 2003) ja "Reedeõhtused tuled" ("Friday Night Lights", 2004) jm. Ta on tuntud võime poolest kehastada nii traagilisi kui ka koomilisi tegelasi. Lisaks näitlemisele on Thornton olnud mitme filmi režissöör ja stsenarist.
Telesarjad.
Thornton on olnud edukas ka telesarjades, eriti rolliga FXi sarjas "Fargo" (2014), kus ta mängis Lorne Malvot. Tema esitus pälvis kriitikutelt kiitust ja ta oli nomineeritud Primetime Emmy auhinnale parima lühisarja või telefilmi meespeaosatäitja kategoorias.
Muusika.
Lisaks filmikarjäärile on Thornton aktiivne ka muusikuna. Ta on andnud välja mitu albumit nii sooloartistina kui ka oma bändiga The Boxmasters. Tema muusikastiil varieerub kantrist ja rokist "blues"'ini.
Isiklikku.
Thornton on olnud kuus korda abielus ja tal on neli last. Tema kõige tuntum abikaasa on olnud näitleja Angelina Jolie (2000–2003).
Thornton on tuntud ka oma foobiate ja ekstsentrilise iseloomu poolest, mida ta on ka avalikult arutanud.
Al D'Amato

Alfonse Marcello D'Amato (sündinud 1. augustil 1937) on Ameerika Ühendriikide advokaat, lobitöötaja ja poliitik, kes esindas New Yorgi osariiki Ameerika Ühendriikide Senatis aastatel 1981–1999. Ta on Vabariikliku Partei liige.
Lapsepõlv ja haridus.
D'Amato sündis Brooklynis New Yorgis itaalia immigrantide perekonnas. Ta kasvas üles Long Islandil ja lõpetas 1959. aastal Syracuse'i Ülikooli bakalaureusekraadiga ning 1961. aastal Syracuse Ülikooli õigusteaduskonna. Pärast ülikooli töötas ta õigusvaldkonnas ja alustas poliitilist karjääri Nassau maakonna ametnikuna.
Poliitiline karjäär.
1980. aastal kandideeris D'Amato USA senatisse ja võitis Vabariikliku Partei eelvalimistel ametis olnud Jacob Javitsit. Senatis töötades keskendus D'Amato peamiselt kohalikele ja majandusküsimustele. Teda tunti oma suutlikkuse poolest lahendada valijate praktilisi probleeme, mis tõi talle hüüdnime Senator Pothole ("Senaator Löökauk"). D'Amato oli aastatel 1995–1999 senati panganduskomitee esimees.
Hilisem karjäär.
D'Amato valiti tagasi senatisse ka 1986. ja 1992. aastal, kuid 1998. aasta valimistel kaotas ta demokraat Charles Schumerile. Pärast senatist lahkumist asutas ta lobifirma Park Strategies ja tegutses poliitanalüütikuna.
Isiklikku.
D'Amato on olnud kaks korda abielus ja tal on kuus last.
Slavik

Slavik (kodanikunimi Vjatšeslav Vassiljev; 6. jaanuar 1920 Tallinn - 29. august 2014 Pariis) oli Vene päritolu Prantsuse dekoraator ja maalikunstnik. 
Ta õppis École Nationale des Arts Décoratifs'es 1941–1943 ning Institut des hautes études cinématographiques'is.
1943. aastal palkas Jean Adnet Slaviku Galeries Lafayette'i väljapanekute ja vaateakende eest vastutavaks dekoraatoriks. Ta töötas seal kuni 1954. aastani. 
Peale 1968. aastat dekoreeris enam kui 200 restorani, pubi, bistrood, brasseriid, kaubanduskeskust ja butiiki.
Korvpall 2024. aasta suveolümpiamängudel

 
Korvpallivõistlused 2024. aasta suveolümpiamängudel Prantsusmaal Pariisis toimusid 27. juulist 11. augustini 2024. Saali korvpallimängud toimus Lille'i Pierre Mauroy staadionil, viimane etapp Pariisis Accor Arenal. 3x3 mängiti Place de la Concorde'il.
Medalitabel.
 Korraldajariik (Prantsusmaa)
&lt;section end=standings /&gt;
 Olympics
Manolo Blahnik

Manuel Blahnik Rodríguez (sündinud 27. novembril 1942) on Hispaania moelooja, keda peetakse üheks maailma mõjukamaks ja tunnustatumaks jalatsiloojaks.
Lapsepõlv ja haridus.
Manolo Blahnik sündis Santa Cruz de La Palmas Kanaari saartel. Tema isa oli tšehh ja ema hispaanlanna. Blahnik kasvas üles banaaniistanduses, kus ta veetis suure osa oma lapsepõlvest.
Blahnik õppis Šveitsis Genfi Ülikoolis politoloogiat, õigusteadust, kirjandust ja arhitektuuri. Hiljem kolis ta Pariisi, kus ta õppis École des Beaux-Artsis kunsti ja École du Louvre'is lavakujundust.
Töö ja looming.
Aastal 1969 kolis Blahnik Londonisse, kus ta töötas moeajakirja toimetuses. Ta tutvustas oma esimesi kingadisaine Ameerika Ühendriikide Vogue'i ajakirja peatoimetajale Diana Vreelandile, kes soovitas tal jalatsite disainimisele pühenduda. 1970. aastal avas Blahnik oma esimese kingapoe Londonis Chelsea linnaosas. Tema loodud jalatsid said kiiresti populaarseks ja ta hakkas koostööd tegema paljude tuntud moeloojatega.
Blahnik on disaininud kingi mitmele filmile, sealhulgas Sofia Coppola filmile "Marie Antoinette" (2006). Film võitis parima kostüümidisaini Oscari.
Disainistiil.
Blahniku kingad on tuntud elegantsuse, peene käsitöö ja kõrgete kontsade poolest. Blahnik on öelnud, et tema inspiratsiooniallikateks on arhitektuur, kunst, loodus ja kirjandus.
Kultuurilooline kajastus.
2009. aastal ilmus tema elulooraamat.
2017. aastal valmis temast dokumentaalfilm "Manolo: The Boy Who Made Shoes for Lizards".
Isiklikku.
Blahnik elab Bathi linnas Suurbritannias. Ta on tuntud eraklike eluviiside poolest ja keskendub peamiselt tööle.
SEAT Arosa

SEAT Arosa on Hispaania autotootja SEAT toodetud väike linnaauto, mida toodeti aastatel 1997–2004. SEAT Arosa sõsarmudel on Volkswagen Lupo.
H. Tillemanni kella- ja kullasepa tööstus

H. Tillemanni kella- ja kullasepa tööstus asutati Tartus 1880. aastal Eduard Kivastiku poolt. 1906. a. läks tööstus üle Hermann Tillemannile. Hiljem sai omanikuks Helmuth Tillemann. Ettevõte võitis oma valmistatud kellade eest näitustel mitu esimest auhinda. Oli laialt tuntud korraliku töö poolest. Suurem osa töödest seisnes kellade parandamises ja uuendamises. Ettevõte tegeles ka kullasepa töödega. H.Tillemanni töökojas oli ka valmistatud Tartus Promenaadi tänaval asunud avalik kell, üks peamisi kokkusaamiskohti Teise maailmasõja eelses Tartus.
Valeri Zvegintsev

Valeri Ivanovitš Zvegintsev (vene keeles "Валерий Иванович Звегинцев"; sündinud 1943) on Venemaa füüsik, keda süüdistatakse riigireetmises.
Elulugu.
Venemaa Teaduste Akadeemia (TA) Siberi filiaali S. A. Hristianovitši nimelise Teoreetilise ja Rakendusmehaanika Instituudi peateadur Novosibirskis, tehnikateaduste doktor. Spetsialist hüperhelikiirusega aerodünaamika alal, enam kui 300 teadusartikli autor, sealhulgas 1 monograafia ja 10 patenti. 2001. aastal asutas “suurte kiiruste aerogaasidünaamika” labori. Enne seda tegeles tema meeskond adiabaatilise survetuuletunneli AT-303 loomisega.
Vahistati 7. aprillil 2023 süüdistatuna riigireetmises. Viibis kolm nädalat vahi all ja lasti siis koduaresti. Süüdistuse aluseks oli gaasidünaamikale pühendatud artikli avaldamine Iraani ajakirjas. Venemaa TA kirjastuse esindaja sõnul kontrolliti teadlase tööd enne avaldamist kaks korda võimaliku salastatuse osas.
Inimõiguslased peavad tema kriminaalasja võltsituks. Nad näevad põhjusena Venemaa presidendi Vladimir Putini isiklikku huvi, kes on korduvalt väitnud, et ainult Venemaal on hüperhelikiirusega relvi. Vene luureteenistustel on ülesanne – näidata, et kõik maailma luureteenistused jahivad Venemaa teadusuuringuid.
Trubetsky Rock’n’Roll Circus

Trubetsky Rock’n’Roll Circus on impressaario Tõnu Trubetsky asutatud rändtsirkus ning muusika- ja meelelahutusüritus, mis esmakordselt toimus 15. juulil 2010 Tartus Genialistide Klubis. Tsirkus hõlmab erinevaid kunstilisi ja muusikalisi etteasteid, pakkudes publikule unikaalset ja meeldejäävat elamust. 
Esimene etendus.
Tsirkuse esimene etendus toimus 15. juulil 2010 Genialistide Klubis Tartus, Lai tänav 37 taga. Tsirkuses astusid üles mitmed legendaarsed artistid nagu Roy Strider, Oudekki Loone, Aleksander Müller, Matti Moguči, Tormi Kevvai, mustkunstnik Charlekas, Fish on Fire ja Vennaskond. See oli viimane avalik esinemine koos Trubetsky Rock’n’Roll Circus'i ja Vennaskonnaga Aleksander Mülleri ja Matti Moguči jaoks, kes nüüdseks on teispoolsuses. 
Inspiratsioon ja taust.
Trubetsky Rock’n’Roll Circus oli mõtteliseks jätkuks 1990. aastal toimunud kurikuulsale Kuldhamba Ajastule, mille korraldajaks oli "fantoomteatraal" Jaan Vaag, Helmut Vaagi poeg. Kuldhamba Ajastu - turnee Vennaskonna, Onu Bella ja Aleksander Mülleriga - algas suveräänses Eesti NSV-s ja lõppes Eesti Vabariigis, rokkides sotsialismist kapitalismi. Turnee ajal valitses anarhia, mida võimendasid Aleksander Mülleri klaverikontserdid, pornovideodisko ning haigestunud Onu Bellat asendanud Trubetsky, kes esines laval koos alasti Maria Samanta Foxiga (mitte Samantha Foxiga). 
Etendused.
Trubetsky Rock’n’Roll Circus on toimunud erinevates linnades ja kuupäevadel: 
Muusikaline ja meelelahutuslik programm.
Trubetsky Rock’n’Roll Circus ühendab erinevaid muusikažanre ja meelelahutusvorme: 
Dresscode on varieeruv, sageli sisaldades temaatilisi stiile nagu "red carpet premiere", "teddy boy" ja "pin up". 
Trubetsky Rock’n’Roll Circus on saavutanud oma koha Eesti muusika- ja meelelahutusmaastikul, pakkudes publikule erilisi ja meeldejäävaid elamusi.
Siberi Teataja

Siberi Teataja : Venemaa Kommunistliku (enamlaste) Partei Siberi Büroo Eesti Sektsioonide häälekandja oli septembrist 1922–1930 Novonikolajevskis ilmunud ajaleht.
Siberi Teataja oli ajalehe Siberi Töölise järglane, võttes 1925. aastal üle Siberi Töölise aastakäikude numeratsiooni. 1930. aastal sai ajalehe uueks nimeks Kommunaar, aastakäikude numeratsioon jätkus. Algul ilmus ühe korra kuus, 1923–1929 korra nädalas ja hiljem 10 korda kuus. 
Toimetajaks oli 1922. aastal Jaan Põldema (Põldemaa).
Vennike

Vennike on taani perekonnanimi (tähendab "sõber"). 
Perekonnanime Vennike kandjaid oli 2014. aastal Taanis 73 isikut. Statistikaameti andmetel sellise perekonnanimega inimesi Eesti ei ela.
19. sajandi algul pandi pärisorjusest vabastamise käigus talupojale Virumaal Jõhvi kihelkonna Jõhvi mõisavallas nimeks Wennike. 
Nimede eestistamisel võttis üks isik 1938. aastal Jõhvis nime Vennike asemel uueks nimeks Kirsipuu.
Cedars-Sinai Medical Center

Cedars-Sinai Medical Center on haigla Los Angeleses California osariigis Ameerika Ühendriikides. Tegu on ühe piirkonna parima haiglaga, kus töötab üle 2000 arsti, 10 000 abitöötaja ja 2000 vabatahtliku.
Ajalugu.
1902. aastal rajas juudi ettevõtja Kaspare Cohn omanimelise haigla. 1930. aastatel koliti uude asukohta ning uueks nimeks sai religioosse tähtsusega liibanoni seedri järgi Liibanoni Seedrite Haigla (inglise keeles Cedars of Lebanon Hospital). 1961. aastal ühinesid Liibanoni Seedrite Haigla ja Siinai Mäe Haigla (Mount Sinai Hospital; asutatud 1918) ning moodustasid Seedrite-Siinai Meditsiinikeskuse (Ceders-Sinai Medical Center).
Haiglas surnud patsiente.
Märtsis 1997 suri Cedars-Sinai Medical Centeris räppar The Notorious B.I.G.. Septembris 2012 suri haiglas näitleja Michael Clarke Duncan.
Copacabana (ööklubi)

Copacabana on ööklubi, mis on tegutsenud mitmel pool New Yorgis Ameerika Ühendriikides. Varasematel aastatel oli see hüppelauaks paljudele hilisematele tuntud meelelahutajatele, nagu Danny Thomas, Pat Cooper ja Martin ja Lewis. Aastal 1978 kirjutas Barry Manilow ööklubist samanimelise laulu. Copacabanas on toimunud paljude filmide võtted, sh "Omad poisid" (ingliskeelne originaalpealkiri "Goodfellas"), "Raevunud härg" ("Raging Bull"), "Tootsie", "Kairo purpurne roos" ("The Purple Rose of Cairo"), "Carlito tee" ("Carlito's Way"), "Prantsuse sidemees" ("The French Connection"), "Martin ja Lewis" ("Martin and Lewis"), "Roheline raamat" ("Green Book"), "Beyond the Sea", "Surm iirlasele" ("The Irishman") ja "One Night in Miami...". Copacabanast on kirjutatud samanimeline muusikal ja mitu samanimelist filmi (nt 1947. aasta "Copacabana").
Vladislav Galkin (füüsik)

Vladislav Mihhailovitš Galkin (vene keeles "Владислав Михайлович Галкин"; sündinud 1955) on Venemaa füüsik, kes viibib vahi all süüdistatuna riigireetmises.
Elulugu.
1978. aastal lõpetas Tomski Riikliku Ülikooli füüsikateaduskonna. 1990. aastal kaitses füüsikakandidaadikraadi teemal "Kahefaasiliste voolude arvuuringud geofüüsikalistes MG generaatorites." Aastast 2000 Tomski Polütehnilise Ülikooli loodusvarade insenerikooli nafta- ja gaasiosakonna dotsent. Venemaa Teaduste Akadeemia (TA) Siberi filiaali S. A. Hristianovitši nimelise Teoreetilise ja Rakendusmehaanika Instituudi teadur Novosibirskis. Tegeles ülehelikiiruse voogude mehaanikaga. Ta oli paljude füüsik Valeri Zvegintsevi (keda süüdistatakse samuti riigireetmises) teoste kaasautor. Ühes viimastes artiklis 2021. aasta jaanuaris kirjeldasid teadlased meetodit, mida kasutati hüperhelikiirusega rakettides "Kinžal", "Sarmat", "Zirkon" ja hüperhelikompleks "Avangard."
17. detsembril 2023 pikendas Novosibirski kohus tema vahi all hoidmise määrust. Tema vahistamise aeg pole teada. Teda süüdistatakse riigireetmises.
Inimõiguslased peavad tema kriminaalasja võltsituks. Nad näevad põhjusena Venemaa presidendi Vladimir Putini isiklikku huvi, kes on korduvalt väitnud, et ainult Venemaal on hüperhelikiirusel relvi. Vene luureteenistustel on ülesanne – näidata, et kõik maailma luureteenistused jahivad Venemaa teadusuuringuid.
William Inge

William Motter Inge ([indž]; 3. mai 1913 Independence, Kansas – 10. juuni 1973) oli Ameerika Ühendriikide näite- ja romaanikirjanik, kelle tuntumad teosed on 1950. aastate näidendid, mis käsitlevad Ameerika Ühendriikide Kesk-Lääne väikelinnaelu.
Lapsepõlv ja haridus.
William Inge oli Luther ja Maude Inge'i pere viies laps. Inge õppis Independence'i Kogukonnakolledžis ja Kansase Ülikoolis, mille ta lõpetas 1935. aastal bakalaureusekraadiga kõnekunsti ja draama alal.
Töö ja looming.
Pärast ülikooli lõpetamist töötas Inge õpetajana ning 1943. aastal sai temast St. Louis Star-Timesi teatrikriitik, kus ta tutvus Tennessee Williamsiga, kes inspireeris teda näidendeid kirjutama.
Näitekirjanikuna.
Inge'i esimene edukas näidend oli "Come Back, Little Sheba" (1950), millele järgnesid "Picnic" (1953), "Bus Stop" (1955) ja "The Dark at the Top of the Stairs" (1957). Need näidendid tõid talle laialdase tunnustuse ja mitmeid auhindu.
Stiil ja teemad.
Inge'i näidendid keskendusid sageli Ameerika Keskläänele, käsitledes teemasid nagu seksuaalsus, peresuhted ja ühiskondlikud ootused. Tema tegelased olid sageli tavainimesed, kes võitlesid oma soovide ja ühiskondlike normide vahel.
Isiklikku.
Inge oli homoseksuaal, mis oli tema eluajal laialdaselt tabuteema. Ta võitles depressiooni ja alkoholismiga. William Inge suri 10. juunil 1973 enesetapu läbi oma kodus Los Angeleses Californias.
2S12 Sani

2S12 Sani (vene keeles 2С12 «Са́ни», "Kelk") on Nõukogude Liidu raskemiinipilduja. Seda kasutatakse tänapäeval Vene armees ning mitme välisriigi, peamiselt endiste liiduvabariikide relvajõududes. Relv võeti kasutusele aastal 1981 ning see on välja arendatud teises maailmasõjas kasutatud miinipildujatest.
9M123 Hrizantema

9M123 Hrizantema (vene keeles Хризантема, "Krüsanteem", NATO koodnimi AT-15 Springer) on Vene juhitav tankitõrjerakett. Hrizantema arendati välja, et tõrjuda moodsaid lahingutanke, kuid seda saab kasutada ka aeglaste õhukite, näiteks helikopterite vastu. Rakett 9M123 koos juhtimissüsteemiga moodustab 9M123 raketisüsteemi.
Hüperruum (ulme)

Tegelikult nelja mõõtmeline, ei ole kolmemõõtmelises käsitletav, nagu kolmemõõtmeline ruum ei oleks kahemõõtmelises (näiteks varjus seinal, millel endal puudub paksus) käsitletav, sest sellel puudub ruum, ehk paksus.
Viiemõõtmeline oleks kolmemõõtmelise jaoks teoreetiline, ehk matemaatiline, nagu kolmemõõtmelise jaoks vähemate mõõtmete suunas, on ühemõõtmeline ka ilma läbimõõduta, ehk pole tegelikkusena olemas kolmemõõtmelise jaoks.
Hüperruum saab olla vaid nimetus, viide nagu teeviit ruumist rohkemale/vähemale, sest ruum: pikkus, laius, kõrgus, ehk kolm mõõdet, on vaid üks võimalikkus mõõtmetest, millega samane olija jaoks, on see tegelikkus, sest on sellega samane.
Judo 2024. aasta suveolümpiamängudel

 
Judovõistlused 2024. aasta Pariisi suveolümpiamängudel on kavas 27. juulist 3. augustini Grand Palais Éphémère'is Champ de Marsil. Nendel mängudel neljateistkümnes erinevas kaalukategoorias võistlevate judokate arv on vähenenud Tokyo 2020 393-lt 372-le, kusjuures meeste ja naiste vahel on võrdne jaotus.
Hoolimata kergetest muudatustest sportlaste arvudes, jääb Pariisi 2024 judoprogramm eelmistega võrreldes samaks, kuna võistlusel on võrdselt meeste ja naiste kehakaaluklasse, kummaski seitse, ning naaseb segavõistkondade turniir. 
Võistluse formaat.
Judoprogrammis on kokku neliteist kehakaaluklassi, igaühes seitse nii meestele kui naistele. Regulaarselt alates esimesest võistluspäevast toimub iga päev enne programmi lõppemist segavõistkondade turniiriga üks meeste ja naiste kaalukategooria.
Igas kaalukategoorias on võistlus traditsioonilises väljalangemise formaadis kuni finaalini. Veerandfinaalis kaotajad jäävad võistlustulle, mille tulemuseks on judokate kahekordsed pronksmedalivõitjad.
Eelnevalt tutvustatud segavõistkondade turniiril osaleb kuue individuaaljudokaga koosseis, kus on kolm kaalukategooriat soo kohta ja võistlevad mõne teise võistkonnaga. Iga matši võitmiseks peab võistkond saavutama kuuest voorust neli võitu.
Alates eelmisest olümpiast on 2024. aasta Pariisi ja järgnevate suveolümpiamängude judoprogrammi sisse viidud mitmeid reeglimuudatusi. 2016. aasta IJF-i reeglimuudatuste alusel on meeste võistlust minuti võrra lühenenud ning matsi pikkuseks kujuneb naiste omaga sarnaseks neli minutit. Waza-ari hinded jäävad alates 2020. aasta Tokyost muutumatuks, nõudes, et judoka lööks vastase kümne ja kahekümne sekundi piiri vahele või viskaks vastast edukalt, et saada ippon. Judo põhireeglite kohaselt võib iga sportlane võita kolmepoolsel rajal: 1) visata vastane teatud efektiivsusega maapinnale, 2) hoida vastast 20 sekundit all ja 3) sundida vastast allutamine käelukuga või kägistamisele. Algselt lõpetab ipponi löömine matsi, kuid nüüd jagatakse waza-arisid võrdselt ka ipponile. Selle reeglimuudatusega ei registreerita enam matsi lõpetamiseks penalteid.
Medalitabel.
 Korraldajariik (Prantsusmaa)
&lt;br&gt;Finaal: 3. august 
&lt;br&gt;Osavõtjaid: 181
&lt;br&gt;Riike: 19
&lt;br&gt;Olümpiavõitja 2020: Prantsusmaa, &lt;br&gt;Amandine Buchard&lt;br&gt;Guillaume Chaine&lt;br&gt;Sarah-Léonie Cysique&lt;br&gt; Kilian Le Blouch&lt;br&gt;Clarisse Agbegnenou&lt;br&gt;Axel Clerget&lt;br&gt;Margaux Pinot&lt;br&gt;Alexandre Iddir&lt;br&gt;Romane Dicko&lt;br&gt;Teddy Riner&lt;br&gt;Madeleine Malonga
&lt;br&gt;&lt;br&gt;Ametlikud tulemused: Finaal 
Välislingid.
[[Kategooria:Spordialad 2024. aasta suveolümpiamängudel]]
[[Kategooria:Judo olümpiamängudel]]